Prachatai Eyes View: สถานการณ์แรงงานข้ามชาติ-การเคลื่อนย้ายถิ่นในแม่สอด 11-15 พ.ย.2557
Prachatai Eyes View: สถานการณ์แรงงานข้ามชาติ-การเคลื่อนย้ายถิ่นในแม่สอด 11-15 พ.ย.2557ระหว่างวันที่ 11-15 พฤศจิกายน 2557 องค์การแตร์เดร์ซอม ประเทศเนเธอร์แลนด์ (Terre des Hommes Netheland) จัดกิจกรรมนำสื่อมวลชนลงพื้นที่อำเภอแม่สอด จังหวัดตาก เพื่อสำรวจสถานการณ์เด็กเคลื่อนย้ายในพื้นที่ชายแดน และการทำงานเพื่อคุ้มครองเด็กขององค์กรในพื้นที่อำเภอแม่สอดซึ่งเป็นจุดยุทธศาสตร์สำคัญของการเคลื่อนย้ายแรงงานซึ่งรวมถึงเด็กในภูมิภาค ทั้งนี้องค์การแตร์เดร์ซอม ประเทศเนเธอร์แลนด์ เป็นองค์กรไม่แสวงหากำไร ที่มีภารกิจเพื่อส่งเสริมและคุ้มครองสิทธิเด็ก โดยการสนับสนุนเงินทุนให้กับองค์กรพัฒนาเอกชน และองค์กรชุมชนในประเทศไทยและกลุ่มประเทศลุ่มน้ำโขง ภูมิภาคเอเชียตะวันออกเฉียงใต้ เพื่อให้เด็กทุกคนได้รับความคุ้มครองอย่างเท่าเทียมกันภาพทั้งหมดได้รับอนุญาตจากองค์กรในพื้นที่และเตอร์แดร์ซอม1.เด็กในโรงเรียน FUTURE GARDEN SCHOOL กิโลเมตรที่33 อำเภอแม่สอด จังหวัดตาก ทำกิจกรรมเด็กเคลื่อนย้าย กลุ่มนี้เล่าถึงสาเหตุของการย้ายถิ่น พวกเขายกตัวอย่างเช่น ย้ายถิ่นเพราะไม่มีงาน ยากจน ไม่มีเงินและที่ดินทำกิน ไม่ได้รับการศึกษา บ้านถูกเผาเพราะสงคราม2.เด็กๆ จากโรงเรียน FUTURE GARDEN SCHOOL มุงดูโปรแกรมวาดภาพบน IPAD ด้วยความสนใจใคร่รู้ เมื่อนักศึกษาชาวไต้หวันผู้นี้ให้เด็กได้ทดลองวาดภาพทีละคน3.ภาพสนามตะกร้อที่เด็กจากโรงเรียน FUTURE GARDEN SCHOOL ใช้เป็นสนามฟุตบอลด้วย พวกเขาวิ่งเล่นอย่างสนุกสนานในวันที่อากาศแจ่มใส4.การรักษาอาการปวดเมื่อยตามร่างกายด้วยการฝังเข็มเป็นหนึ่งวิธีรักษาของคุณหมอในแม่ตาวคลินิกของคุณหมอซินเธียกับแนวคิดที่ว่า HEALTH as HUMANRIGHTS หญิงในภาพกล่าวว่า ความรู้เรื่องการฝังเข็มได้มาจากอาสาสมัครชาวจีนที่อาสามาช่วยงาน5.ป้าทอง เป็นคนไทย มีอาชีพขายผักอยู่บริเวณท่าเรือท่าอาจ นางนำหลานชายมารักษาตัวที่แม่ตาวคลินิกด้วยเหตุผลง่ายๆ ว่า ไม่มีเงิน นางและครอบครัวผลัดกันมาเยี่ยมหลานเพียงคนเดียวซึ่งป่วยหนัก นอกจากค่ารักษาพยาบาลฟรีแล้ว แม่ตาวคลินิกยังให้บริการเรื่องอาหารและที่พักฟรีแก่ญาติผู้ป่วยอีกด้วย6.จำนวนเด็กที่มาคลอดกับแม่ตาวคลินิก สูงถึง 3000 คน/ปี คุณแม่ท่านนี้คลอดลูกได้เพียง 2 วัน ซึ่งทางแม่ตาวคลินิกจะออกใบแจ้งเป็นหลักฐานการเกิด ยืนยันสถานะบุคคล ป้องกันการเป็นคนไร้รัฐ7.ศูนย์ขาเทียมจัดตั้งขึ้นพร้อมกับช่างผู้ชำนาญการและผู้พิการที่เข้ารับบริการช่วงแรกเป็นผลพวงจากภาวะสงคราม จนปัจจุบัน การพิการมีสาเหตุมาจากอุบัติเหตุทางรถเป็นหลัก8. EDUCATION FOR ALL เด็กทุกคนต้องได้รับการศึกษา เป็นคำขวัญของโรงเรียน AGAPE คุณครูเล่าว่า AGAPE เป็นคำในพระคัมภีร์ มีความหมายถึง ความรักที่ไร้ขอบเขตของพระผู้เป็นเจ้า9.บรรยากาศการเรียนการสอนในห้องเรียนของโรงเรียน AGAPE อำเภอแม่สอด จังหวัดตาก อันเป็นศูนย์การเรียนรู้ของเด็กกำพร้าในพื้นที่10.เด็กๆ โรงเรียน AGAPE คัดลายมือพยัญชนะภาษาอังกฤษอย่างตั้งใจ11.สภาพห้องเรียนของเด็ก AGAPE SCHOOL12-13. รอยยิ้มใสๆ ของเด็ก ระหว่างพัก14.ผลงานคัดลายมือของเด็กๆ ทำให้คิดถึงวัยเด็ก15.เด็กหญิงในโรงเรียน NEW BLOOD SCHOOL ทำหน้าที่ผู้รักษาประตู และสนามฟุตบอลดินแดงที่เต็มไปด้วยหินกรวด และเชือกกั้นประตูเต็มไปด้วยรูโหว่16. เวลาอาหารเย็น โรงเรียน NEW BLOOD SCHOOL นักเรียนจะออกมาเข้าแถวโดยมีเด็ก จำนวน 187 คน ที่พักอาศัยอยู่ที่โรงเรียน17.ภาพแรงงานเพื่อนบ้านชาวพม่า ระหว่างพักรอเพื่อการส่งกลับ ใน สำนักงานตำรวจตรวจคนเข้าเมือง จังหวัดตาก ซึ่ง มากกว่า 80% คือ แรงงานเพื่อนบ้านชาวพม่าที่หลบหนีเข้ามาทางเมืองเมียวดี ประเทศพม่าและส่วนใหญ่เด็กเคลื่อนย้ายติดตามครอบครัว18-19.ชุมชนบังกลา เป็นชุมชนแรงงานชาวพม่ามุสลิมที่เข้ามาทำงานในอำเภอแม่สอด จังหวัดตาก เด็กหลายคนไม่ได้เรียนหนังสือ มีอาชีพขายลูกโป่งหรือขอทาน20.ครอบครัวชาวพม่ามุสลิมครอบครัวหนึ่ง เด็กๆ ได้รับโอกาสทางการศึกษาที่ศูนย์การเรียนรู้ของมูลนิธิผู้หญิง
Prachatai Eyes View: สถานการณ์แรงงานข้ามชาติ-การเคลื่อนย้ายถิ่นในแม่สอด 11-15 พ.ย.2557 ระหว่างวันที่ 11-15 พฤศจิกายน 2557 องค์การแตร์เดร์ซอม ประเทศเนเธอร์แลนด์ (Terre des Hommes Netheland)
Prachatai Eyes View,แม่สอด,แรงงานข้ามชาติ